钦定古今图书集成/明伦汇编/氏族典/第368卷 > 《廖用贤尚友录》 > 甘士价
## 钦定古今图书集成/明伦汇编/氏族典/第368卷 > 《廖用贤尚友录》 > 甘士价

按《江西通志》：“士价，字维藩，信丰人。万历丁丑进士。初
令黟县，以廉能调丹阳，以卓异召为御史，和衷一疏，
大为中外所推诩。比阅三关，励将饬戎，条议皆硕画。
按楚，值岁俭，赈救有方。再按三吴，植弱锄强，鸷横敛
缩。进大理，寻命抚两浙，釐奸兴利。召入为大理卿，方
候代而奄逝。”